สองวันก่อนไปทานร้านนี้ จากควันหลงวันแม่ ทำให้น่าเสียดายที่ทางร้านไม่มีเนื้อปูและกั้ง
ข้อดีของร้านนี้คือ อาหารทะเลจะสดและแน่นอน ยังไม่เคยเจอที่เสิร์ฟมาแล้วเป็นของมีปัญหา
จานแรก -ปลากระพงทอดน้ำปลา ทุกคนที่ทานด้วยกัน บอกว่าร้านนี้อร่อยสุด มาที่นี่ต้องสั่งจานนี้
จาน 2 -กุ้งแชบ๊วยผัดพริกไทยดำ กุ้งตัวใหญ่และสดมาก สังเกตจากเวลาที่แกะออกจากเปลือก มีหางติดออกมาด้วย อร่อยค่ะ
จาน 3 -ปลาหมึกผัดไข่เค็ม เป็นปลาหมึกใหญ่และหนา รสชาติดี ติตรงที่เชฟล้างไส้ไม่หมด มีแกนกลางติดมาด้วย ร้านระดับนี้ไม่ควรพลาด
จาน 4 -ปลาเก๋าต้มเผือก ปลาสด และทางร้านรู้วิธีทำได้ดี ทำให้น้ำแกงที่ต้มมาใสและไม่มีกลิ่นคาว รสชาติกลมกล่อมดีมาก
จาน 5 -หอยตลับผัดฉ่า จานนี้กลางๆ ไม่เด่นค่ะ ได้ที่วัตถุดิบดี
จาน 6 -ผัดโต้วเหมี่ยว เอาผักมาตัดกับอาหารทะเลอื่นๆ แก้เลี่ยน รสชาติและความสุกของผักทำได้โอเคดีเลย
จาน 7 -กุ้งแชบ๊วยอบวุ้นเส้น ความจริงเราเคยทานเป็นเนื้อปูอบวุ้นเส้น ซึ่งอร่อยและดีกว่ามาก แต่วันนี้พอเป็นกุ้งไปอบ เมื่อกุ้งสุกเกินไปทำให้เสียความอร่อยไปพอสมควรเลย แต่โดยรวม รสชาติยังดีอยู่ค่ะ